**Հավելված 2**

**Ծրագրի մասնակիցների ընտրության չափորոշիչները**

Ծրագրի իրականացման թիրախային լսարանը կազմված է առողջապահության, անասնաբուժության, սննդի անվտանգության և այլ մասնագիտական ոլորտների լաբորատոր մասնագետներից, որոնք ունեն լաբորատորիաներին վերաբերող ծրագրերի շրջանակներում 2-3 տարվա ղեկավարման և որոշումներ կայացնելու փորձ։ Ծրագրի մասնակիցներ կարող են լինել լաբորատոր ծրագրերի ղեկավարներ, լաբորատոր հետազոտությունները վերահսկող աշխատակիցներ, լաբորատորիայի տնօրեններ, մենեջերներ և լաբորատոր հետազոտական աշխատանքներում չմասնակցող ծրագրային անձնակազմի ներկայացուցիչներ՝ պետական տարբեր ուղղվածության լաբորատորիաներից։ Ծրագիրը կոչված է աջակցելու ինչպես ընթացիկ, այնպես էլ ապագա լաբորատոր առաջնորդներին։

Հայաստանում ծրագրի տեղայնացման համար նախատեսված լսարանը բաղկացած կլինի 15 մասնակցից, որոնցից՝

* 10-ը՝ առողջապահական ոլորտից,
* 5-ը՝ անասնաբուժական և սննդի անվտանգության ոլորտից

**Պահանջները**

Ծրագրի մասնակիցներին ներկայացվող պահանջներն են՝

* Տվյալ ոլորտում ճանաչված և արհեստավարժ մասնագետ,
* Պետական սեկտորում ղեկավար պաշտոն,
* Առնվազն հինգ տարվա աշխատանքային փորձը լաբորատոր ոլորտում, որից 2-3 տարի՝ ղեկավար պաշտոնում, ինչը ենթադրում է անձնակազմի վերահսկում (լաբորատորիայի և/կամ բաժնի ղեկավարներ/տնօրեններ, առաջատար գիտաշխատողներ, լաբորատոր աշխատակիցների գործունեության նկատմամբ առօրյա հսկողություն իրականացնողներ),
* Անձնակազմի կառավարման, որոշումներ կայացնելու, պլանավորման գիտելիքներ և կարողություններ,
* համակարգչային գիտելիքներ՝ աշխատանք Word, Excel, Power Point և այլ ծրագրերով:

(Առողջապահության, անասնաբուժության կամ կենսաբանության ոլորտում հետբուհական կրթությունը և անգլերենի լավ իմացությունը կհամարվեն առավելություն):

**Ընտրության գործընթացը**

* Լաբորատորիաների ղեկավարների եւ առաջնորդների համար նախատեսված գլոբալ ծրագրի (GLLP) Տեխնիկական աշխատանքային խումբը (ՏԱԽ) հրապարակում է ծրագրի մենթորների մրցույթի համար հայտերի ընդունման հայտարարություն՝ տեղադրելով այն իր պաշտոնական կայքերում,
* թեկնածուները ներկայացնում են ինքնակենսագրություն և նպատակի մասին հայտարարություն (ուղեկցող նամակ, որտեղ ներկայացված են տեղեկություններ ընթացիկ պաշտոնի և առաջնորդության նկատմամբ իրենց հանձնառության վերաբերյալ),
* աշխատանքային խմբի անդամներից և տեխնիկական իրականացնող կազմակերպության ներկայացուցիչներից բաղկացած համատեղ հանձնաժողովն ուսումնասիրում է հայտերը և ընտրում մենթորներին,
* ծանուցում կստանան միայն ընտրված մենթորները՝ հայտն ուղարկելուց հետո մեկ շաբաթվա ընթացքում: